钦定古今图书集成/历象汇编/庶征典/第084卷 > 元
## 钦定古今图书集成/历象汇编/庶征典/第084卷 > 元

### 世祖中统二年雨雹

按《元史世祖本纪》。不载　按《五行志》。中统二年四月。
雨雹大如弹丸。

中统三年，雨雹。

按《元史世祖本纪》：“三年五月，顺天、平阳、真定、河南等
郡雨雹。”

中统四年，雨雹。

按《元史世祖本纪》，“四年七月，燕京、河间、开平、隆兴四路属县雨雹。”　按《五行志》：“四年七月，燕京昌平县、景
州修县，开平路兴、松、云三州，雨雹害稼。”

### 至元二年雨雹

按《元史世祖本纪》：“至元二年，彰德、大名、南京、河南府、
济南、淄莱、太原、弘州雨雹。”

至元四年，雨雹。

按《元史世祖本纪》：“四年三月辛丑，夏津县大雨雹。”
按《续文献通考》：“四年五月，卫地大雨雹。六月，中山大
雨雹。”

至元五年，雨雹。

按：《元史世祖本纪》：“五年六月甲申，中山大雨雹。”
至元六年“雨雹。”

按《元史世祖本纪》：“六年七月壬戌，西京大雨雹。”〈按志云西

京大同县

按：《续文献通考》：“六年二月，兴国雨雹，大如马首，杀禽
兽。七月，西京大同县雨雹。”

至元七年，雨雹。

按《元史世祖本纪》：“七年五月辛丑，怀州河内县大雨
雹。”

至元十五年，雨雹。

按《元史世祖本纪》：“十五年十二月戊申，海州赣榆县
雹伤稼，免今年田租。”

至元十六年，风雹。

按《元史世祖本纪》：“十六年，保定等二十馀路，风雹害
稼。”

至元十九年，雨雹。

按《元史世祖本纪》。不载　按《五行志》。十九年八月。“雨
雹大如鸡卵。”

至元二十年，雨雹。

按《元史世祖本纪》。不载　按《五行志》：“二十年四月，河
南风雷雨雹害稼。五月，安西路风雷雨雹。八月，真定
元氏县大风雹，禾尽损。”

至元二十二年，雨雹。

按《元史世祖本纪》。不载　按《五行志》。二十二年七月。
“冠州雨雹。”

至元二十四年，雨雹。

按《元史世祖本纪》，“二十四年九月辛卯，大定、金源、高
州、武平、兴中等处霜雹伤稼。戊申，咸平、懿州、北京以
霜雹为灾告饥，诏以海运粮五万石赈之。西京、北京、
隆兴、平滦、南阳、怀孟等路风雹害稼，巩昌雨雹。”
至元二十五年雨雹。

按《元史世祖本纪》，“二十五年三月己酉，徐、邳屯田及
灵壁、睢宁二屯雨雹如鸡卵，害麦。”“五月辛亥，孟州乌
河川雨雹五寸，大者如拳。”　按《五行志》：“二十五年三
月，灵壁、虹县雨雹如鸡卵，害麦。十二月，灵寿、阳曲、天
成等县雨雹。”

至元二十六年，雨雹。

按《元史世祖本纪》。二十六年七月“辛巳。两淮屯田雨
雹害稼。蠲今岁田租。”　按《五行志》。“二十六年夏，平阳、
大同、保定等郡大雨雹。”

至元二十七年，风雹。

按《元史世祖本纪》，二十七年“四月，灵寿、元氏二县大
雨雹，并免其租。六月己亥，棣州厌次、济阳大风雹害
稼，免其租。”　按《五行志》：“二十七年四月，灵寿县大风
雹。六月，棣州厌次、济阳二县大风雹，伤禾黍、菽、麦、桑
枣。”

至元二十九年，雨雹。

按《元史世祖本纪》：“二十九年闰六月丁酉，辽阳、沈州、
广宁、开元等路雹害稼，免田租七万七千九百八十
八石。”

至元三十年，雨雹。

按《元史世祖本纪》，“三十年六月壬子，易州雨雹，大如
鸡卵。是岁，真定宁晋等处雹。”

至元三十一年，成宗即位，雨雹。

按《元史成宗本纪》：“三十一年四月甲午即位，即墨县
雨雹。七月，棣州阳信县雹。真定路之南宫、新河，易州
之涞水等县雹。八月，安德县大风雨雹。”

### 成宗元贞元年雨雹

按《元史成宗本纪》：“元贞元年五月丙申，巩昌府、金州、
西和州、会州雨雹，无麦禾。七月，隆兴路雹。”

元贞二年，雨雹。

按《元史成宗本纪》：“二年五月，河中之猗氏县雹。六月，
大同、隆兴、顺德、太原雹。”　按《五行志》：“二年五月，河中
猗氏县雨雹。六月，隆兴咸宁县，顺德邢台县，太原交
河、离石、寿阳等县雨雹。八月，怀孟武陟县雨雹。”

### 大德元年雨雹

按《元史成宗本纪》，“大德元年六月，太原风雹。”　按《五
行志》：“大德元年六月，太原崞州雨雹害稼。”

大德二年，雨雹。

按《元史成宗本纪》，“二年二月丙子，大都檀州雨雹。”
按《五行志》：“二年八月，彰德安阳雨雹大德三年雨雹。”

按《元史成宗本纪》：“三年八月，隆兴、平滦、大同、宣德等
路雨雹。”

大德四年，雨雹。

按《元史成宗本纪》：“四年五月，同州平滦、隆兴雹。”　按
《五行志》：“四年三月，宣州泾县、台州临海县风雹，
大德五年雨雹。”

按《元史成宗本纪》：“五年七月戊戌朔，雨雹。东起通、泰、
崇明，西尽真州，民被灾，死者不可胜计，以米八万七
千馀石赈之。”

大德八年，雨雹。

按《元史成宗本纪》：“八年五月，蔚州之灵仙，太原之阳
曲，隆兴之天城、怀安，大同之白登，大风雨雹伤稼，人
有死者。八月，太原之交城、阳曲、营州、岚州，大同之怀
仁，雨雹。”　按《五行志》：“八年五月，大宁路建州，蔚州灵
仙县雨雹。太原、大同、隆兴属县阳曲、天成、怀安、白登，
风雹害稼。”

大德九年，雨雹。

按《元史成宗本纪》：“九年六月，桓州宣德雨雹。”　按《五
行志》：“九年六月，晋宁、冀宁、宣德、隆兴、大同等郡大雨
雹，害稼。”

大德十年，雨雹。

按《元史成宗本纪》，“十年四月，郑州暴风雨雹，大若鸡
卵，麦及桑枣皆损蠲今年田租。秋七月庚辰，宣德等
处雨雹害稼。”　按《五行志》：“十年四月，郑州管城县风
雹，大如鸡卵，积厚五寸。五月，大雨雹。七月，宣德县雨
雹。”

大德十一年，武宗即位，大雨雹。

按《元史武宗本纪》：“十一年五月甲申即位，是月建州
大雨雹。”

### 武宗至大元年雨雹

按《元史武宗本纪》，“至大元年五月己巳，管城县大雨
雹。”“癸未，济南般阳雨雹。”“八月戊子，大宁雨雹。”　按《五
行志》：“至大元年四月，般阳新城县、济南厌次县、益都
高苑县风雹。五月，管城县大雹，深一尺，无麦禾。八月，
大宁县雨雹害稼，毙畜牧。”

至大二年，雨雹。

按《元史武宗本纪》，“二年三月己酉，济阴定陶雹。六月，
金城、崞州、源州雨雹。延安之神木、碾谷、盘西、神川等
处大雨雹。”　按《五行志》云：“延安神木县大雹一百馀
里，击死人畜。”

至大三年，雨雹。

按《元史武宗本纪》：“三年四月丙子，灵寿、平阴二县雨
雹。”

至大四年，仁宗即位，雨雹。

按《宋史仁宗本纪》：“四年春三月庚寅即位。四月，南阳
等处风雹。闰七月，大同宣宁县雨雹，积五寸，苗稼尽
殒。”

### 仁宗皇庆元年雨雹

按《元史仁宗本纪》，“皇庆元年五月，彰德、河南、陇西雹。”
按《五行志》：“皇庆元年四月，大名濬州、彰德安阳县、
河南孟津县雨雹。六月，开元路风雹害稼。”

皇庆二年，雨雹。

按《元史仁宗本纪》不载。　按《五行志》：“二年七月，冀宁
平定州雨雹，景州阜城县风雹。八月，大同怀仁县雨
雹。”

### 延祐元年雨雹

按《元史仁宗本纪》：“延祐元年夏五月，肤施县大风雹，
损禾并伤人畜。六月，宣平仁寿白登县雹，损稼伤人
畜。”

延祐二年，雨雹。

按《元史仁宗本纪》。“二年五月乙丑。疾风电雹。”　按《五
行志》。“二年五月，大同宣德等郡。雷雹害稼。”

延祐三年，雨雹。

按《元史仁宗本纪》。不载。　按《五行志》。三年五月。蓟州
雹深一尺。

延祐五年，雨雹。

按《元史仁宗本纪》，“五年九月丁亥，大同路金城县大
雨雹。”　按《五行志》：五年四月，凤翔府雹伤麦禾。
延祐六年，雨雹。

按《元史仁宗本纪》，“六年六月庚戌，大同县雨雹，大如
鸡卵。丁丑，晋阳、西凉、钧等州，阳翟、新郑、密等县大雨
雹。”　按《五行志》：六年七月，巩昌陇西县雹害稼。
延祐七年，“英宗即位，雨雹。”

按《元史英宗本纪》：“七年三月庚寅即位。十二月癸酉，
大同雨雹，大者如鸡卵。”

### 英宗至治元年雨雹

按《元史英宗本纪》，“至治元年六月戊午，泾州雨雹。”“丁
卯，大同路雨雹。”“七月庚子，顺德、大同等路雨雹。”　按
《五行志》：“至治元年六月，武州雨雹害稼。永平路大雹，
深一尺，害稼。七月，真定、顺德等郡雨雹至治二年雨雹。”

按《元史英宗本纪》：“二年四月辛亥，泾州雨雹，免被灾
者租。甲寅，南阳府西穰等屯风雹。六月庚寅，思州风
雹，赈之。”　按《五行志》：“二年四月，泾州泾川县雨雹。六
月，思州大风雨雹。”

至治三年，雨雹。

按《元史英宗本纪》：“三年五月庚子，大风雨雹，拔柳林
行宫内外大木二千七百。”

### 泰定帝泰定元年雨雹

按《元史泰定帝本纪》，泰定元年六月，宣德府、巩昌路
及八番、金石番等处雨雹。七月戊申，龙庆州雨雹。大
如鸡子，平地深三尺。十二月乙亥，延安路雹灾，赈粮
一月。　按《五行志》，“泰定元年五月，冀宁阳曲县雨雹
伤稼，思州龙泉平雨雹伤麦。六月，顺元太平军、定西
州雨雹。七月，龙庆路雨雹。大如鸡卵，平地深三尺馀。
八”月，大同白登县雨雹。

泰定二年，雨雹。

按《元史泰定帝本纪》：“二年四月戊申，奉元路白水县
雹。五月丙子，临洮府雨雹。七月壬申，延安鄜州、绥德、
巩昌等处雨雹。八月辛丑，大都路檀州、巩昌府静宁
县，延安路安塞路雨雹。九月丁丑，檀州雨雹。”是岁，陕
西府雨雹。　按《五行志》：“二年五月，洮州路可当县、临
洮府狄邑县雨雹。六月，兴州、鄜州、静宁州及成纪、通
渭”、白水、肤施、安塞等县雨雹。七月，檀州雨雹。

泰定三年，雨雹。

按《元史泰定帝本纪》，“三年六月己亥，奉元、巩昌属县
大雨雹。中山安喜县雨雹伤稼。七月庚申，永平、大都
诸属县水，大风雨雹。八月辛丑，龙庆路雨雹一尺。”
按《五行志》：“三年六月，巩昌路大雨雹。中山府安喜县、
乾州永寿县雨雹。七月，房山、宝坻、玉田、永平等县大
风雹，折木伤稼。八月，龙庆路雨雹一尺，大风损稼。
泰定”四年，雨雹。

按《元史泰定帝本纪》：“四年五月丁卯，常州、淮安二路，
宁海州大雨雹。六月乙未，中山府雨雹。”　按《五行志》：
“四年七月，彰德汤阴县，冀宁定襄县，大同武应二州
雨雹害稼。”

### 致和元年雨雹

按《元史泰定帝本纪》，“致和元年四月，灵州、濬州大雨
雹。五月，冀宁、广平、真定诸路属县大雨雹。”“六月，彰德
属县大雨雹。”　按《五行志》，“致和元年四月，濬州、泾州
大雹伤麦禾。五月，冀宁阳曲县、威州并陉县雨雹。六
月，泾川、汤阴等县大雨雹。大宁、永平属县雨雹。”

### 文宗天历二年雨雹

按《元史文宗本纪》，天历二年七月，冀宁阳曲县雨雹，
大者如鸡卵。至顺元年正月，永平路以去年八月雹
灾告。　按《五行志》：“天历二年七月，大宁惠州雨雹。八
月，冀宁阳曲县大雹如鸡卵，害稼。”

### 至顺元年雨雹

按《元史文宗本纪》，“至顺元年秋七月辛酉，真定路之
平棘，广平路之肥乡，保定路之曲阳、行唐等县，大风
雨雹伤稼。丙寅，大都之顺州、东安州大风雨雹伤稼。
庚午，开平路雨雹伤稼。”　按《五行志》，“元年七月，顺州、
东安州及平棘、肥乡、曲阳、行唐等县风雹害稼，开元
路雨雹。”

至顺二年，雨雹。

按《元史文宗本纪》，二年七月，冀宁属县雨雹伤稼。三
年二月己酉，德宁路去年霜雹，民饥，赈以粟三千石。
按《五行志》：至顺二年十二月，冀宁清源县雨雹。
至顺三年雨雹。

按《元史文宗本纪》：“三年五月丁酉，甘州大雹。”

### 顺帝元统元年雨雹

按《元史顺帝本纪》。不载　按《五行志》。“元统元年三月
戊子，绍兴萧山县大风雨雹，拔木仆屋，杀麻麦。毙伤
人民。”

元统二年，雨雹。

按《元史顺帝本纪》：“二年二月甲子，塞北东凉亭雹，民
饥，诏上都留守发仓廪赈之。”

### 至元元年雨雹

按《元史顺帝本纪》：“至元元年七月，西和、徽州雨雹。”
“至元二年，雨雹。”

按《元史顺帝本纪》，“二年八月，高邮大雨雹。”　按《五行
志》，“二年八月甲戌朔，高邮宝应县大雨雹。”是时淮浙
皆旱，唯本县濒河田禾可刈，悉为雹所害。凡田之旱
者，无一雹及之。

至元四年，雨雹。

按《元史顺帝本纪》，四年四月癸巳，车驾薄暮至八里
塘，雨雹大如拳，其状有小儿环玦、狮象、龟卵之形。
按《五行志》：四年四月癸巳，清州八里塘雨雹，大过于
拳，其状有如龟者，有如小儿形者，有如狮象者，有如
环玦者，或撱如卵，或圆如弹，玲珑有窍，色白而坚。长
老云：“大者固常见之，未有奇状若是也

### 至正二年雨雹

按《元史顺帝本纪》。至正二年五月甲申。东平雨雹如
马首。　按《五行志》。至正二年五月，东平路东阿县雨
雹。大者如马首。

至正三年六月，雨雹。

按《元史顺帝本纪》。不载。　按《五行志》。“三年六月。东平
阳谷县雨雹。”

至正六年，雨雹。

按《元史顺帝本纪》，“六年二月辛未，兴国雨雹，大者如
马首。”　按《五行志》：“六年二月辛未，兴国路雨雹，大如
马首，小者如鸡子，毙禽畜甚众。五月辛卯，绛州雨雹，
大者二尺馀。”

至正八年，雨雹。

按《元史顺帝本纪》，“八年八月己卯，山东雨雹。”　按《五
行志》：“八年四月庚辰，钧州密县雨雹，大如鸡子，伤麦
禾。龙兴奉新县大雨雹，伤禾折木。八月己卯，益都临
淄县雨雹，大如杯盂，野无青草，赤地如赭。”

至正九年，雨雹。

按《元史顺帝本纪》。不载　按《五行志》。至正九年二月。
“龙兴大雨雹。”

至正十年，雨雹。

按《元史顺帝本纪》。不载　按《五行志》。至正十年五月。
汾州平遥县雨雹。

至正十一年，雨雹。

按《元史顺帝本纪》，“十一年四月乙巳，彰德路雨雹，形
如斧，伤人畜。五月癸丑，文水县雨雹。”　按《五行志》：“十
一年四月乙巳，彰德雨雹，大者如斧，时麦熟将刈，顷
刻亡失，田畴坚如筑场，无鞂粒遗留者。地广三十里，
长百有馀里，树木皆如斧所劈，伤行人，毙禽畜甚众。
五月癸丑，文水县雨雹。”

至正十三年，雨雹。

按《元史顺帝本纪》。不载　按《五行志》。“十三年四月。益
都高苑县雨雹。伤麦禾及桑。”

至正十四年，雨雹。

按《元史顺帝本纪》：“十四年六月辛卯朔，蓟州雨雹。”
至正十七年，“大雨雹。”

按《元史顺帝本纪》。十七年八月“丙寅，庆阳府镇原州
大雨雹。”　按《五行志》：“十七年四月，济南大风雨雹。
至正十九年雨雹。”

按《元史顺帝本纪》。不载　按《五行志》，“十九年夏四月，
莒州蒙阴县雨雹。五月，通州及益都临胊县雨雹害
稼。”

至正二十年，雨雹。

按《元史顺帝本纪》。“二十年五月丁亥。雨雹。”　按《五行
志》。“二十年五月，蓟州遵化县雨雹终日。”

至正二十一年，雨雹。

按《元史顺帝本纪》。不载　按《五行志》。二十一年五月。
东平雨雹害稼。

至正二十二年，雨雹。

按《元史顺帝本纪》。不载　按《五行志》。二十二年八月。
南雄雨雹如桃李实。

至正二十三年，雨雹。

按《元史顺帝本纪》。二十三年七月戊辰朔，京师大雹
伤禾　按《五行志》：“二十三年五月，鄜州宜君县雨雹
大如鸡子。损豆麦。七月，京师及隰州永和县大雨雹。
害稼。”

至正二十五年，雨雹。

按《元史顺帝本纪》。不载　按《五行志》，二十五年五月，
东昌聊城县雨雹。大如拳。小者如鸡子。二麦不登。
至正二十六年，雨雹。

按《元史顺帝本纪》：“二十六年六月壬子朔，平遥县大
雨雹。”

至正二十七年，大雨雹。

按《元史顺帝本纪》。不载　按《五行志》：“二十七年二月
乙丑，永州城中昼晦，鸡栖于埘，人举灯而食。既而大
雨雹，逾时方明。五月，益都大雷雨雹。七月，冀宁徐沟
县大风雨雹。拔木害稼。”

至正二十八年，雨雹。

按《元史顺帝本纪》。不载　按《五行志》。“二十八年六月，
庆阳府雨雹。大如盂，小者如弹丸，平地厚尺馀，杀苗
稼，毙禽兽。”